CELEX: 32011R1110
Language: et
Date: 2011-11-03 00:00:00
Title: Komisjoni rakendusmäärus (EL) nr 1110/2011, 3. november 2011 , millega antakse luba Trichoderma reesei ’st (CBS 114044) saadud endo-1,4-β-ksülanaasi ensüümivalmistise kasutamiseks munakanade, vähem tähtsate kodulindude liikide ja nuumsigade söödalisandina (loaomanik Roal Oy) EMPs kohaldatav tekst

4.11.2011   
            
            
               ET
            
            
               Euroopa Liidu Teataja
            
            
               L 287/27
            
         KOMISJONI RAKENDUSMÄÄRUS (EL) nr 1110/2011,
   3. november 2011,
   millega antakse luba Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamiseks munakanade, vähem tähtsate kodulindude liikide ja nuumsigade söödalisandina (loaomanik Roal Oy)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Määruse (EÜ) nr 1831/2003 artikli 7 kohaselt esitati taotlus Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamise lubamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Taotluses käsitletakse Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamise lubamist munakanade, vähem tähtsate kodulindude liikide ja nuumsigade söödalisandina ning nende klassifitseerimist zootehniliste söödalisandite kategooriasse.
            
         
               (4)
            
            
               Kõnealust valmistist lubati komisjoni määrusega (EÜ) nr 902/2009 (2) kasutada kümme aastat broilerkanade, munakanade, broilerkalkunite, aretuskalkunite ja võõrutatud põrsaste söödas.
            
         
               (5)
            
            
               On esitatud uusi andmeid, mis toetavad taotlust saada luba Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamiseks munakanade, vähem tähtsate kodulindude liikide ja nuumsigade söödalisandina. Euroopa Toiduohutusamet (edaspidi „toiduohutusamet”) jõudis oma 14. juuni 2011. aasta arvamuses (3) järeldusele, et kavandatud kasutustingimuste korral ei avalda Trichoderma reesei’st (CBS 114044) saadud endo-1,4-β-ksülanaasi ensüümivalmistise kasutamine kahjulikku mõju loomatervisele, inimeste tervisele ega keskkonnale ning selle valmistise kasutamine võib suurendada kanade munatoodangut ja parandada teiste vähem tähtsate kodulindude liikide ja nuumsigade kasvu kiirust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödalisandi analüüsimeetodi kohta söödas.
            
         
               (6)
            
            
               
                  Trichoderma reesei’st (CBS 114044) saadud endo-1,4-β-ksülanaasi ensüümivalmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud viisil.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 3. november 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  ELT L 256, 29.9.2009, lk 23.
   
      (3)  EFSA Journal 2011; 9(6):2277.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kilogrammi kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a8
               
               
                  Roal Oy
               
               
                  Endo-1,4-β-ksülanaas EC 3.2.1.8
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei’st (CBS 114044) saadud endo-1,4-β-ksülanaasi valmistis minimaalse aktiivsusega:
                              
                                           
                                       
                                       
                                          tahkel kujul: 4 × 106 BXU (1) / g
                                       
                                    
                                           
                                       
                                       
                                          vedelal kujul: 4 × 105 BXU/g
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei’st (CBS 114044) saadud endo-1,4-β-ksülanaas
                           
                        
                               
                           
                           
                              
                                 Analüüsimeetod
                                  (2)
                              
                              Söödalisandis ja eelsegus: redutseerivate suhkrute meetod endo-1,4-β-ksülanaasile, milles redutseerivate suhkrute saagise määramiseks kasutatakse dinitrosalitsüülhappe kolorimeetrilist reaktsiooni nende suhkrutega pH-taseme 5,3 ja temperatuuri 50 C juures.
                              Söödas: kolorimeetriline meetod, mille puhul mõõdetakse vesilahustuva värvaine vabanemist ensüümi toimel nisu arabinoksülaansubstraadist, mis on ristseotud asuriiniga.
                           
                        
               
                  Vähem tähtsad kodulindude liigid (välja arvatud munalinnud)
               
               
                  —
               
               
                  8 000 BXU
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  24. november 2021
               
            
                  Munakanad ja vähem tähtsate kodulindude liikide munalinnud
               
               
                  24 000 BXU
               
            
                  Nuumsead
               
               
                  24 000 BXU
               
            
         (1)  1 BXU on ensüümi hulk, mis pH-taseme 5,3 ja temperatuuri 50 C juures vabastab kasepuidu ksülaanist ühe nanomooli redutseerivaid suhkruid (ksüloosi ekvivalendid) sekundis.
      
         (2)  Analüüsimeetodite andmed on kättesaadavad referentlabori veebilehel. http://irmm.jrc.ec.europa.eu/EURLs/EURL_feed_additives/Pages/index.aspx